Document ID: 32001R2057

Kommissionens forordning (EF) nr. 2057/2001
af 19. oktober 2001
om åbning af toldkontingenter ved indførsel i Det Europæiske Fællesskab af visse forarbejdede landbrugsprodukter med oprindelse i Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,
under henvisning til protokol 3 til Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side(3), særlig artikel 1 og 2, og
ud fra følgende betragtninger:
(1) Protokol 3 til Europaaftalen om oprettelse af en associering mellem De Europæiske Fællesskaber og deres medlemsstater, der optræder inden for rammerne af Den Europæiske Union, på den ene side og Republikken Slovenien på den anden side er blevet suppleret ved associeringsrådets afgørelse nr. 5/2001 af 6. september 2001.
(2) De årlige toldkontingenter, der er nævnt i bilag I til protokol 3, bør åbnes. Da disse årlige kontingenter først kan åbnes fra den 1. november 2001, bør de for 2001 nedsættes i forhold til den allerede forløbne periode.
(3) I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4), senest ændret ved forordning (EF) nr. 993/2001(5), er der foretaget en kodificering af bestemmelserne om forvaltning af toldkontingenter, der skal anvendes i kronologisk rækkefølge efter datoerne for antagelse af angivelserne om overgang til fri omsætning.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
De fællesskabstoldkontingenter for varer med oprindelse i Slovenien, der er anført i bilaget til denne forordning, åbnes årligt fra den 1. januar til den 31. december. For 2001 nedsættes mængden af de pågældende kontingenter i forhold til den allerede forløbne periode.
Artikel 2
De i artikel 1 omhandlede fællesskabstoldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra 1. november 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. oktober 2001.

Labels: 3
17
18